— Складана перадаць словамі тое, што адчуваеш, калі бачыш вынік гэтай вялікай працы, — падкрэсліў ён. — Для пасольства важна выязджаць у розныя гарады Беларусі. Вядома, у Мінску рэалізоўваецца вельмі многа праектаў, якія ажыццяўляюцца і ў іншых беларускіх рэгіёнах. Тым не менш за апошнія некалькі гадоў мы не рэалізавалі ні аднаго праекта ў Магілёве. Спадзяёмся, адкрыццё выставачнай залы стане першым крокам у асваенні гэтага рэгіёна і развіцці адносін з ім. Мы рады, што нашы праграмы тут падтрымліваюць, таму далейшае ўзаемавыгаднае супрацоўніцтва будзе працягнута.